
Rés a Pajzson A megkülönböztető jelzésekkel történő visszaélésekről és lehetséges megoldásukról

Pályamunka címe: Rés a Pajzson
A dolgozatomban arra törekedtem, hogy rávilágítsak a megkülönböztető jelzést használó járművek közlekedésben betöltött kiemelt szerepére, észlelhetőségére és a napjainkban fellelhető visszaélések lehetőségeire, valamint annak sokaságára. Továbbá célomnak tűztem ki, hogy rávilágítsak a tapasztalatomból eredő következtetésekre, a jogszabályok rendszerében megtalálható hézagokra, esetenkénti félreérthetőségeire. A szakdolgozatom elkészítéséhez túlnyomó részt a Rendőrség állományában töltött tiszthelyettesi tapasztalataimból merítettem példákat és ötleteket, amiket saját intézkedéseimből emeltem át.
Úgy vélem a jogszabályoknak megkerülhetetlen pajzsként kellene működniük, a lehető legkevesebb áthatolhatósági lehetőséggel, így jutottam el arra a döntésre, hogy a szakdolgozatom címének a „Rés a pajzson”–t adom.
Az egyéni tapasztalatokra támaszkodva a szakdolgozat kísérletet tesz a meglévő szabályok finomhangolására, jövőbeni ötletek adására, amelynek során több konkrét jogszabálymódosítási javaslattal álltam elő, és felhívtam fontosságukra a figyelmet. Megkíséreltem felhívni a figyelmet a jogszabályban szereplő felszereltség szó körül lévő értelmezési ellentmondásokra, amely tüzetes ismerete alapján a megkülönböztető jelzés szabályozása kijátszhatóvá válik, a való életben pedig jogosultnak tűnő előny szerezhető a közúti közlekedésben.
Továbbá a napjainkban is működő felvezető és követő jármű fogalmát és jogosultságait kívántam megfogalmazni, továbbá a flottaszinkronizáció bevezetésével teret adni, az egységes megjelenéshez, ami technikai fejlődést is vonhat maga után a nem túl távoli jövőben.




